Ovo čuh govore gdi veli star i mlad
Ovo čuh govore gdi veli star i mlad
   da suho ni more ne zdrži Zadar grad.
Nu da su u tebi, Zadre, sva iman'ja,
   a ljubav gdi ne bi, tuj ljudem nî stan'ja,
ni zvijerem ni travi, koja se, moj Bože,
   bez skladne ljubavi umnožit ne može.
Ištu ja njeki dan ljubavi mojoj lik,
   ter hoće ljuven plan da skonča vas moj vik,
ne mogu razgovor nać kako srid gore,
   koliko da mramor srce vam govore.
Aliti oholos, aliti visok um,
   jedna je toj bolos ka je svim štetam drum.
Zatoj nî Zadar grad sve što se govori,
   od koga star i mlad toliki glas tvori.

Hrvatsko 16. stoljeće